[bookmark: _GoBack]חוק עזר למועצה המקומית אלפי מנשה (מניעת מפגעים ושמירת הסדר והניקיון) התשמ"ו-1986[endnoteRef:1] [1:  בחוק זה לא צורפו כותרות לסעיפים.] 

תיקון:	 חוק עזר לאלפי מנשה (תקון חוקי עזר), התשנ"ב-1992, נתקבל: 28.4.1992
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981, מתקינה המועצה המקומית אלפי מנשה חוק עזר זה:

פרק א': פרשנות

1. 	בחוק עזר זה - 
"אשפה" - שיירי מזון ומטבח, קליפות נייר, בקבוקים, שברי זכוכית, תיבות קופסאות, קרטונים, סמרטוטים, שיירי מפעל, אפר, בדלי סיגריות, שאריות של גרעינים, בוטנים, פסולת מכל הסוגים, אריזות למיניהן, גרוטות פחים, חתיכות עץ, קרשים וכן כל דבר העלול לגרום אי סדר או העלול לסכן את בריאות, למעט זבל ופסולת בנין;
"אשפת צמחים" -  צמח קטוף, תלוש או צמח שנשר, לרבות ענפים, עלים, עשב דשא וכיוצא באלה;
"בור שפכים" -  כל מבנה או מיתקן, בין מעל לקרקע ובין מתחתיה, שנועד לקיבולם או לאגירתם של מי שופכין, זבל או כל פסולת של נוזלים אחרים, וכן כל סוג של בור חלחול, ביוב, תעלה להובלת שופכין, תאי בדיקה או צינור להובלת מי שופכין.
"ביתן אשפה" -  בנין או מיתקן המיועד להחזקת כלי אשפה או להחזקת כלי אשפה לאשפה של מפעל;
"בנין" -  כל מבנה, בין קבוע ובין ארעי, בין שהוא בנוי בחלקו או בשלמותו מאבן מבטון, מחיבר, מטיט, מברזל, מעץ, מפלסטיק, מבד או מכל חומר אחר, לרבות כל יסוד, קיר, גג, ארובה, מרפסת, גזוסטרה[endnoteRef:2], כרכוב, בליטה או חלק של בנין או כל דבר המחובר אליו, וכן כולל, סוללת עפר, אוהל, צריף, סככה, גדר או מבנה אחר המקיף או הגודר, או המכוון להקיף או לגדור כל אדמה או שטח וכולל את שטח הקרקע שמשתמשים בה או שמחזיקים בה יחד עם המבנה כחצר או גינה או לכל צורך אחר של אותו מבנה, לרבות מיתקני תבוראה[endnoteRef:3] ולרבות מיתקן המשמש למכירת סחורות. [2:  כך נכתב במקור.]  [3:  כך נכתב במקור.] 

"בעלי חיים" -  לרבות פר, שור, פרה, עגל, סוס, סיח, פרד, חמור, אתון גמל, כבש, חתול הם וולדותיהם, לרבות תרנגולים, ברווזים, תרנגולי הודו וכיוצא בזה;
"בעל מקום עינוג" - אחד או יותר מאלה:
1.	הבעל של מקום עינוג;
2.	מחזיקו של מקום עינוג;
3.	אדם המנהל מקום עינוג;
4.	בעל רישיון להפעלת מקום עינוג;
5.	מי שבהשגחתו, בפיקוחו או בהנהלתן[endnoteRef:4] מתקיים עינוג; [4:  כך נכתב במקור.] 

"בעל נכס" -  כמשמעותו בתקנון;
"גן" - גן ציבורי, חורשה או שדרה וכל מקום אחר ברחוב שצמחים צומחים בו, בין שהוא גדור ובין שאינו גדור, אגם או בריכה שברשות הרבים או בתחום שטח המוגדר בתכנית בנין ערים כשטח ציבורי פתוח;
"זבל" -  לרבות הפרשת בעלי חיים ופסולת או מי שופכים של מכלאה;
"חפצים מיושנים" - חפצים שיצאו מכלל שימוש, לרבות שלד כלי רכב וחלקיו, מכונה וחלקיה, תנור, מקרר, מקרר חשמלי, בוילר, דוד, דוד שמש, אסלה, אמבטיה, רהיטים, או כל חלק מהם;
"כביש" - חלק מרחוב המיועד לתנועת כלי רכב;
"כלי אשפה" -  מכל, שקית או כלי קיבול המיועדים לאצירת אשפה מחומר, צורה, גודל ואיכות כפי שקבע המפקח מזמן לזמן;
"מגרש" - קרקע שאין עליה בנין;
"מהנדס" - אדם שהמועצה מינתה אותו להיות מהנדס המועצה לרבות אדם שהמהנדס העביר אליו בכתב את סמכויותיו לפי חוק עזר זה, כולן או מקצתן;
"המועצה" -  המועצה המקומית אלפי מנשה;
"מחזיק" -  אדם המחזיק למעשה בנכס או בחלק ממנו כבעל או כשוכר או בכל אופן אחר, למעט אדם הגר בבית מלון או בפנסיון;
"מי שופכין" -  מים דלוחים, מי כביסה, מי שטיפת רצפות או כל מים מלוכלכים או מזוהמים;
"מיתקן תברואה" - צנרת תברואית, לרבות אסלה או תחליף לאסלה, מחסום, סעיף, צינור, אבזר מרזב, מגלש, מיכל מים, תא בקרה, בור שפכים, מיתקן לחימום בנין, מיתקן לחימום מים, מערכת אספקת מים, לרבות כל חיבור למיתקן תברואה;
"מכלאה" -  רפת, לול, דיר, אורווה, שובך יונים, או כיוצא באלה וכן כל מקום גדור או בלתי גדור, מקורה או בלתי מקורה, שמחזיקים בו בהמה;
"מפגע" - אחד או יותר מאלה:
1.	העדר בתי כסא במספר מספיק או קיום בית כסא שאינו מדגם מאושר בנכס המשמש למטרת מגורים או עסק או לכל מטרה אחרת, או בית כסא שאינו מוחזק במצב נקי ותקין לפי קביעת המפקח;
2.	בנין שהוא לקוי באופן שעלולים לחדור אליו או דרכו המים, רטיבות, טחב, רוח או עשן;
3.	העדר ביב או העדר שפכים במקום שבו אין חיבור לרשת הביוב, או קיום בור שפכים שהוא לקוי או אינו מתאים לתכליתו או אינו מספיק להרחקת מי שופכין תקינה מהנכס;
4.	צינור מי שופכין, פתח בור שפכים או כיוצא באלה, שלא נקבע בהם מכסה אטום או אין המכסה קבוע כהלכה;
5.	בור שופכין או צינור איורור או מרזב, שבהם סדוקים, שבורים, או לקויים באופן שאויר מסואב או נוזלים שבהם פורצים החוצה או מחלחלים מתוכם או שחמרים עלולים ליפול לתוכם;
6.	מיתקן תברואה לקוי או שלא הותקן כראוי או שאינו פועל כראוי;
7.	חיבור או קישור לקוי של מיתקן תברואה או ביב, מערכת הסקה, מיתקן קירור או חימום, מיתקן מים או מכל דלק;
8.	מרזב או מגלש הקשור, במישרין או בעקיפין, עם כל ביב, צינור, מי שופכין או תעלת שופכין;
9.	כל מקום המשמש או ששימש לאגירת מים או לאגירת מי שופכין, הנמצא במצב שגורם או עלול לגרום לזיהום המים שבתוכו או לריבוי חרקים;
10.	שימוש במרזב כצינור מי שופכין, או שפיכת כל נוזל שאינו מי גשם דרך מרזב;
11.	שימוש במערכת הביוב לסילוק מי גשמים בין ע"י חיבור מרזבים לרשת הביוב ובין ע"י פתיחת שוחות ביוב לניקוז המים;
12.	הצטברות כל חומר, בין בתוך בנין ובין בסביבתו, הגורם או עלול לגרום לרטיבות או טחב בבנין או בסביבתו, או עלול להזיק לבריאות באופן אחר;
13.	הצטברות של עפר, אבנים, עצים, גרוטאות של מתכת, חלקי רכב, זבל וכיוצא בזה, חפצים, רהיטים, כלים או כל חומר אחר העלול להזיק לבריאות או להוות, לדעת המפקח, מפגע לשכנים או לסביבה;
14.	אי התקנת מעשנה בנכס, שלדעת המפקח יש צורך להתקינה, או החזקת מעשנה בנכס במצב לקוי או שאינו תקין או בגובה שאינו מספיק לדעת המפקח או שיהא פולטת עשן, גזים או פיח העלול לגרום נזק לבריאות או מטרד לשכנים או לסביבה;
15.	צריף או מבנה שמחמת העדר נוכחיות סניטרית או מכל סיבה אחרת שוררים בו תנאים אשר לשעת[endnoteRef:5] המפקח הם מזיקים לבריאות או מהווים מטרד לסביבה; [5:  כך נכתב במקור.] 

16.	החזקת נכס בצורה או באופן שהם לדעת המפקח מזיקים או עלולים להזיק לבריאות או הגורמים מטרד לסביבה;
17.	כל נכס המצוי במצב העלול לעשותו מזיק, מסוכן או פוגע בבריאות או מהווה מטרד לסביבה;
18.	כסאות, שולחנות, ארגזים, חפצים, כלים או חומר אחר המוחזקים ברחוב;
19.	שטח אדמה שאינו גדור במידה מספקת, לדעת המפקח, העלול לשמש כמקום להצטברות אשפה או פסולת;
20.	שימוש בנכס בניגוד למטרה שלשמה נועד;
21.	תנור, אח, קמין, או כבשן, בין שהוא משמש למלאכה ובין לתכלית אחרת, אשר לדעת המפקח אינו מאכל כראוי את חמר הדלק בתוכו וגורם ע"י כך לפליטת עשן או גזים במידה המזיקה או העלולה להזיק לבריאות, או להוות מטרד לשכנים או לסביבה;
22.	בית חרושת, בית מלאכה, מקום עבודה או מחסן מכל סוג שהוא שאינם מוחזקים במצב נקי או שהצפיפות בהם עלולה לגרום, לדעת מהפקח, נזק לבריאות או למטרד או לסביבה;
23.	כל אבק או פסולת הנוצרים במהלך ההפעלה של בית חרושת, בית מלאכה או במקום עבודה מכל סוג שהוא, הגורמים או העלולים לגרום לדעת המפקח נזק לבריאות או למטרד לשכנים או לסביבה;
24.	ניקוי, ניעור או חיבוט של מרבד, שטיח או כלי מיטה ברשות הרבים, בחצר, בכל קומת בנין או בידרה[endnoteRef:6], באופן המזיק לדעת המפקח לבריאות; [6:  כך נכתב במקור.] 

25.	הפרעת השימוש במיתקן תברואה או במיתקני אספקת מים, או הפרעה כלשהי להחזקתו היעילה של נכס מבחינה תברואית או מבחינה אחרת;
26.	שימוש בשפכים, בדלוחים, או במי פסולת אחרים בלתי מטוהרים להשקאה;
27.	כל דבר אשר לדעת ראש העיריה או המפקח עלול לסכן חייו, בטחונו, בריאותו, רכושו או נוחיותו של אדם או להפריע לאדם או למנוע אותו מהשתמש בזכויותיו או העלול, לדעת המפקח להוות מטרד לשכנים או לסביבה;
28.	פי צינור דלק העשוי להזנת מכל דלק של הסקה מרכזית או דירתית או של מפעל כלשהו המסתיים במרחק של פחות משבעים וחמישה סנטימטרים מהצד הפנימי של גבול הנכס;
29.	מפעל המוציא, לדעת המפקח, כמות גדולה של פסולת נייר או אריזות מחמרים שונים;
30.	הימצאות חולדות או עכברים או עקבות של חולדות או עכברים;
31.	הימצאות חרקים או שרצים העלולים לגרום נזק לבריאות או מפגע לשכנים או לסביבה;
32.	צמח הצומח בנכס המהווה או עלול להוות סכנה או לגרום הפרעה או אי נוחות;
33.	צמח או ענפי עץ הבולטים או מתפשטים לעבר כל מקום ציבורי, המפריעים או העלולים להפריע לעוברים ושבים או לרכב;
34.	זחלי טוואי התהלוכה, של האורן וקניהם הנמצאים בעצי האורן שבנכס;
35.	הימצאות זבוב ים התיכון בנכס;
36.	הימצאות צמחיה בלתי תרבותית שלא טופחה בידי אדם בנכס, כולל קוצים, ברקנים, דרדרים וכיוצא בהם;
37.	נדידת חול מנכס לרחוב;
38.	קוצים או כל חומר אחר, הנמצאים בנכס והעלולים לגרום לשריפה או להתפשטותה, או העלולים לגרום להתרבותם של זחלים, חרקים, מזיקים למיניהם;
39.	החזקת בעלי חיים באופן המזיק או עלול, לדעת המפקח, להזיק לבריאות או להוות מטרד לשכנים או לסביבה;
40.	החזקת חפצים שיצאו מכלל שימוש, לרבות כלי רכב וחלקיו, מכונה וחלקיה, גרוטאות, תנור מקרר חשמלי, דוד שמש, אסלה, אבט[endnoteRef:7] רהיטים או כל חלק מהם. [7:  כך נכתב במקור.] 

41.	גרוטאות רכב - רכב שיצא מכלל שימוש מחמת שנתיישן, שפורק או חלקים ממנו כרכב באובדן גמור וכן שלד של רכב או חלקים ממנו.
"מפעל" - חנות מלאכה,, בית חרושת, עסק סיטוני, מעבדה, מקום להימור או להגרלה, מפעל לעיבוד נתונים, משרד להנהלת חשבנות ממוכנת, משרד להעתקות, חנות כל-בו סופרמרקט וכיוצא באלה;
"מפקח" - אדם שראש המועצה מינהו בכתב להיות מפקח לענין חוק עזר זה, כולו או מקצתו או לגבי תחום המוגדר במינו;
"מקום עינוג" - מקום המשמש לצרכי עינוג למעט דירה פרטית;
"מקום פרטי" -  חצר, מגרש, מבוא לבית, מדרגות המשמשות מבוא או כניסה לבית, גג מקלט או כל מקום אחר המשמש את דיירי הבית, למעט דירת מגורים;
"מקום ציבורי" -  שטח המוגדר בתכנית בנין ערים כשטח ציבורי פתוח או בשטח לבנין ציבורי, רחוב, חורשה, שדרה, גן או גינה, מקום עינוג, אוטובוס ציבורי או מונית, כל מקום המיועד לשמש את הציבור, כל מקום שנתאספו בו יותר מעשרים איש למטרה ציבורית, למעט בית מגורים וכן כל מקום שהציבור רשאי להשתמש בו, או משתמש או עובר בו למעשה;
"נכס" - מגרש או קרקע, בית או בנין או חלק מהם, בין תפוס ובין שאינו תפוס;
"עינוג" - הצגת תיאטרון, קולנוע, קונצרט, אסיפה, הרצאה, מופע מחול ריקודים, קרקס, משחק, ספורט או כל עינוג כיוצא באלה, בין שהם בתמורה ובין שאינם בתמורה;
"פסול[endnoteRef:8] בנין" -  פסולת או שיירי חמרים שמשתמשים בהם לבניה או לתיקונים או לשינויים של בנין או בקשר עם אותן עבודות, לרבות שיירי הריסות של בנין, אבנים, אפר, אדמה וכיוצא באלה; [8:  כך נכתב במקור.] 

"צמח" - עץ, שתיל, שיח, ענף, ניצן, תפרחת, פרי, פרח או כל חלק מהם מהנטוע או הצומח;
"ראש המועצה" - לרבות אדם  שראש המועצה העביר לו בכתב את סמכויותיו לפי חוק עזר זה, כולן או מקצתן;
"רחוב" - כולל דרך, נתיב להולכי רגל, מדרכה, כביש גשר, מעבר המשמש רחבה או המכוון לשמש אמצעי גישה או לבתים, תעלת ביוב, חפירה, רחבה, כיכר, גינה או גן, וכן כל מקום פתוח הנועד לשימוש הציבור או שהציבור נוהג לעבור בו או להשתמש בו או שהציבור נכנס אליו או רשאי להשתמש בו או להכנס אליו, בין שהם מפולשים ובין שאינם מפולשים;
"רכב" - רכב הנע בכוח מכני או הנגרר על ידי רכב או על ידי בהמה, וכן תמונה או יתקן[endnoteRef:9] הנעים או הנגררים כאמור, לרבות אופניים, תלת אופן ועגלה, ולמעט רכב של העיריה הנהוג בידי עובד עיריה בעת מילוי תפקידו; [9:  כך נכתב במקור.] 

"שטח ציבורי" - כולל שטח הרשום על שם הרשות המקומית, שטח המיועד, בהתאם לתכנית בנים[endnoteRef:10] ערים החלה עליו, לשמש כשטח ציבורי פתוח, או שטח לבנין ציבורי, רחוב, שדרה חורשה, גן גינה, פסי ירק, אגם, בריכה וכן כל שטח המיועד לשמש את הציבור; [10:  כך נכתב במקור.] 

"תעלת שופכין" - לרבות סעיפי תעלות שופכין, תאי בדיקה ונספחים אחרים.

פרק ב': מניעת מפגעים וביעורם

2. 	א.	מי שהוא בעל נכס או מחזיק בו חייב להחזיק את הנכס שלא יתקיים בו מפגע
ב.	על אף האמור בסעיף קטן (א), נכס שהוא דירת מגורים, חייב המחזיק בה להחזיקה באופן שלא יתקיים בה מפגע.

3. 	מי שהוא בכל[endnoteRef:11] נכס או מחזיק בו חייב מיד להסיר, לתקן ולסלק מפגע שנתגלה בנכס. [11:  כך נכתב במקור.] 


4. 	היו בנכס יותר מבעל אחד או יותר ממחזיק אחד, יחול האמור בסעיפים 2 ו-3 על כולם יחד ועל כל אחד מהם לחוד.

5. 	א.	ראש המועצה או המפקח רשאי בהודעה בכתב לדרוש מכל אדם החייב לסלק מפגע לפי הוראות חוק עזר זה, לסלק את המפגע וכן רשאי הוא לדרוש מאותו אדם לבצע כל עבודות מאותו הנחוצות[endnoteRef:12] לשם סילוק המפגע למניעת הישנותו בהתאם לפרטים, לתנאים ולמועדים הקבועים בהודעה. [12:  כך נכתב במקור.] 

ב.	המפקח רשאי בהודעה בכתב, לדרוש מבעל הנכס או מחזיק בנכס שבנכסו נמצאו מזיקים, להסדיר[endnoteRef:13] את המזיקים שבנכסו ולבצע את כל העבודות הדרושות לשם כך, בהתאם לפרטים ולתנאים הקבועים בחוק או בהתאם לדרישת המפקח, אולם לא ידביר אדם חולדות נברנים ועכברושים בחמרים רעילים, אלא באמצעות מדביר חולדות מורשה. [13:  כך נכתב במקור.] 

ג.	החייב בסילוק מפגע שנמסרה לו הודעה כאמור, חייב למלא אחריה.

6. 	קביעתו של המפקח בדבר קיומו של מפגע תהא ראיה לכאורה לדבר.

7. 	א.	לא ישים אדם דבר בכלי אשפה, פרט לאשפה יבשה.
ב.	לא יזרוק אדם, לא ישאיר ולא יניח, ולא ירשה לזרוק או להשאיר או להניח אשפה במקום ציבורי או פרטי, אלא בכלי אשפה שהותקנו בהתאם להוראות חוק עזר זה.
ג.	על אף האמור בסעיף קטן (א), לא יזרוק א דם[endnoteRef:14] לא ישאיר ולא יניח אשפה[endnoteRef:15] בית או אשפת צמחים בכלי אשפה שהתקינה המועצה במקום ציבורי; לענין זה, "אשפת בית" - אשפה המוצאת מנכס שאינו רחוב. [14:  כך נכתב במקור.]  [15:  כך נכתב במקור.] 

ד.	לא יניח אדם כל י[endnoteRef:16] אשפה ברחוב, למעט עובדי המועצה או הפועלים בעת מילוי תפקידם ולמעט אדם שהמפקח הורה לו בכתב אחרת. [16:  כך נכתב במקור.] 

ה.	לא יזרוק אדם, לא ישליך, לא ישים, לא ישאיר, לא יניח ולא ירשה לזרוק, להשליך, לשים, להשאיר או להניח אשפה, פסולת בנין, זבל, נייר, ארגז, ריהוט או חפץ אחר או אשפת צמחים בכל קרקע, בין פרטית ובין ציבורית, אלא בהסכמת המפקח בכתב ובהתאם להוראותיו.

8. 	א.	לא ישפוך אדם חומר מרכב לרחוב ולא ינהג אדם ברכב נשפך[endnoteRef:17] ממנו חומר לרחוב. [17:  כך נכתב במקור.] 

ב.	לא ישליך אדם אשפה, פסולת, או כל חפץ אחר מתוך רכב לרחוב,.

9. 		השתמשו ברכב במצב או באופן שיש בהם הפרת הוראות סעיף 8 או שנעשה בקשר עמו מעשה או מחדל העלולים לגרום נזק לרחוב אשמים בעבירה - 
1.	הנוהג ברכב בשעת העבירה;
2.	בעל הרכב או האדם האחראי לרכב אלא אם הוכיח שהרכב לא היה אותה שעה ברשותו או שהרכב נלקח בהסכמתו.

10. 	לא ישקה אדם ולא ירשה להשקות צמחים בצורה הגורמת או העלולה לגרום הפרעה לעוברים ושבים ברחוב, או לאנשים בנכס גובל, פרט לגן.

11. 	א.	לא ינקה אדם, לא ינער, לא יחבוט ולא יאבק מרבד, שטיח, כלי מיטה או דבר אחר ברחוב או דרך פתח הפונה לרחוב, אף אם אינו גובל בו.
ב.	לא ינקה אדם, לא ינער, לא יחבוט ולא יאבק מרבד, שטיח, כלי מיטה או דבר אחר דרך פתח שאינו פונה לרחוב, בשעות שבין 14.00 לבין 16.00 ובין 19.00 לבין 7.00 למחרת.

12. 	א.	לא יעשה אדם צרכיו ברחוב, באולם ציבורי, בחדר המתנה ציבורי, במקום עינוג או בכל מקום אחר אשר לציבור רשות כניסה אליו ולא יירק בהם ולא יזהם אותם בצורה אחרת ולא ירשה אדם לבעל- החיים שבהחזקתו לעשות צרכיו בתחומי רחוב, מדרכה, או שטח ציבורי כלשהו.
ב.	עשה כלב את צרכיו ע"י הטלת גללים במקום ציבורי, חייב בעל הכלב או מי שהפיקוח עליו בידיו לאסוף מיד את הגללים.
ג.	האמור בסעיף קטן (ב) לא יחול אם הכלב עושה את צרכיו במקום שקבע לכך ראש העיריה.
ד.	לא ילכלך אדם ולא יזהם מקום ציבורי.

13. 	א.	לא יפזר אדם ולא יחלק ולא ירשה לפזר או לחלק מודעות במקום ציבורי, אלא בהיתר מאת ראש המועצה.
ב.	ראש המועצה רשאי לתת היתר לחלק מודעות במקום ציבורי, לסרב לתיתו, לבטלו, להתלותו, להתנות בו תנאים, להוסיף עליהם או לשנותם; לענין סעיף זה, "מודעה" - כמשמעותה בחוק עזר (מודעות ושלטים).

14. 	א.	לא יחזיק אדם בעל חיים באופן הגורם או העלול לגרום רעש בלתי סביר, לכלוך או ריחות רעים או מזיקים.
ב.	לא יחזיק אדם ולא ירשה להחזיק בתוך דירה בעלי חיים אשר אין מחזיקים אותם כך למעשה או בדרך רגילה אלא לפי היתר מאת ראש המועצה ובהתאם לתנאי ההיתר.
ג.	לא יאכיל אדם בעלי חיים ברחוב באופן שיש בו כדי לזהם את הרחוב.
ד.	לא יחלוב אדם בעל חיים ברחוב או במקום ציבורי.

15. 	א.	לא ישתמש אדם ולא ירשה להשתמש במי שופכין להשקאה.
ב.	לא ישפוך אדם ולא ירשה לשפוך מי שופכין למקום ציבורי או למקום פרטי.
ג.	לא יוביל אדם ולא ירשה להוביל מי שופכין במקום ציבורי או במקום פרטי שלא לתוך בור שופכין או שלא באמצעות אביזרים שאישר המפקח.

16. 	א.	לא ישפוך אדם, לא יאפשר ולא ירשה לשפוך למקום ציבורי, מים או נוזל אחר שאינו מי גשם, שלא לצורך ניקוי רחוב או השקאה[endnoteRef:18] גן. [18:  כך נכתב במקור.] 

ב.	לא ירחץ אדם רכב ברחוב, באופן ש      [endnoteRef:19] במקום הרחיצה שלולית או מים עומדים. [19:  הטקסט לא ברור.] 


17. 	לא יבעיר אדם קוצים, עצים, צמחים, אשפה, פסולת בנין, אשפת צמחים או חומר אחר כלשהו בגן, במקום ציבורי, במקום פרטי, בשדה או תחת כיפת השמים בשטח מגורים בנוי בתחום המועצה אלא לפי היתר בכתב מאת ראש המועצה.

18. 	מי שהוא בעל הנכס או המחזיק בו חייב לשמור באופן מתמיד על נקיונם של החצר, המבוא לבית, מקום חניה, חדר מדרגות, הגג, המקלט וכל מקום המשמש את דיירי הנכס, פרט לדירות הפרטיות, לנקותם ולטאטאם להנחת דעתו של המפקח, וכן לשטוף את מדרגות חדר הכניסה והמדרכות בתחום החצר.

19. 	מי שהוא מחזיק בבנין או בעל בנין חייב לגדרו בהתאם לדרישת המפקח ולהנחת דעתו , אם סבר שהמפקח[endnoteRef:20] כי הדבר דרוש לשם מניעת מפגע או סכנה לציבור. [20:  כך נכתב במקור.] 


20. 	א.	לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי.
ב.	לא יעביר אדם עדר כבשים או עזים במקום ציבורי או במקום פרטי ללא היתר מאת ראש המועצה ובהתאם לתנאי ההיתר.
ג.	לא ירשה אדם, לא יאפשר ולא יתיר לכלב שבבעלותו או בפיקוחו להימצא במקום ציבורי אלא כשהוא קשור לבטח , בקולרו, לפיו מחסום והוא נמצא בהשגחה נאותה.

פרק ג': ניקוי מגרשים, חצרות, וכניסות לבנינים

21. 	א.	המחזיק בנכס או בעל הנכס, כשאין אדם אחר מחזיק בו, חייב לשמור על הנקיון בנכס וסביבתו באופן המניח את דעת המפקח וכן לנקות ולסלק כל מרבץ של זוהמה, פסולת, דומן או אשפה אחרת שבנכס ובסביבתו.
ב.	אדם המעסיק עובדים לעבודות בניה, חפירה, חציבה וכיוצא באלה להבטיח[endnoteRef:21] במקום העבודה אותה הנוחיות הסניטרית הנחוצה לעובדים במקום, בהתאם לדרישות המפקח למשך זמן ביצוע העבודות וכן חייב הוא לאחר גמר העבודות לבער את כל הזוהמה והלכלוך שנצטברו ולנקות את המקום להנחת דעת המפקח. [21:  כך נכתב במקור.] 


22. 	א.	כל מחזיק במגרש, וכשאין המגרש תפוס - כל בעל של המגרש , חייב לשמור על נקיון המגרש, ולנקותו בהתאם לדרישת המפקח ולהנחת דעתו.
ב.	כל מחזיק במגרש, וכשאין המגרש תפוס - כל בעל של המגרש, חייב לגדרו או להקים בו קיר בהתאם לדרישת המפקח ולהנחת דעתו.

23. 	א.	ראש המועצה או המפקח רשאי, בהודעה בכתב, לדרוש מכל מחזיק או בעל מגרש, לנקות את המגרש או את שטח הקרקע שמשתמשים בה או מחזיקים בייחד[endnoteRef:22] עם הבנין כחצר או כגינה, או לכל צורך אחר של אותו בנין, וכן את הכניסות לבנין. [22:  כך נכתב במקור.] 

ב.	ההודעה תכלול את התנאים , הפרטים ואופן ביצוע הניקוי ואת התקופה שיש לבצעו.

24. 	בעל הנכס או המחזיק בו שקיבל הודעה כאמור בסעיף 23 חייב למלא אחריה.

25. 	לא מילא בעל הנכס או המחזיק בו אחר הודעת ראש המועצה או המפקח כאמור בסעיף 23 או ביצע את הניקוי שלא לפי התנאים, הפרטים והאופן המפורטים בהודעה, רשאית המועצה לבצע את הניקוי ולגבות את ההוצאות של הניקוי מאת בעל הנכס או המחזיק בו.

26. 	א.	אגרת ניקוי בידי המועצה תהיה בשיעור שנקבע בתוספת הראשונה.
ב.	האגרה בעד ניקוי מגרש תשולם בידי בעל מגרש, ואילו האגרה בעד ניקוי חצר תשולם בידי בעל הבנין בשיעור של 1/3 והמחזיקים בו בשיעור של 2/3, שיחולקו בין המחזיקים לפי מספר החדרים התפוסים בידיהם; לצרכי החלוקה האמורה יראו את המחזיק בחנות כמחזיק שני חדרים.

27. 	המפקח רשאי להיכנס, מזריחת החמה ועד שקיעתה, לכל מגרש או שטח קרקע שמשתמשים בו או שמחזיקים בו ביחד עם הבנין כחצר או כגינה או לכל צורך אחר של אותו בנין, וכן לכניסות של בנין, לברר את מצב הנקיון בהם ואם נתמלאו דרישות ראש המועצה כאמור בסעיף 23.

פרק ד': פינוי אשפה

28. 	א.	המחזיק בנכס חייב להתקין בבנין או בחצרו כלי אשפה לפי הוראות המפקח בנוגע לצורה, לגודל, לחומר, למספר ולשאר התנאים שיקבע המפקח, וחייב הוא להחזיקם במצב תקין, לתקנם או להחליפם באחרים, הכל לפי דרישת המפקח ובתוך הזמן שיקבע.
ב.	לא ישים אדם אשפה אלא בתוך שקיות ניילון, אשר המפקח קבע את גדלן וצורתן; שם אדם אשפה בשקיות ניילון, יסגרן היטב ויעבירו[endnoteRef:23] לכלי אשפה. [23:  כך נכתב במקור.] 

ג.	המפקח רשאי, במסירת הודעה לבעל הנכס או למחזיק בו, להסדיר פינוי אשפה באמצעות שקיות פלסטיק או שקיות מכל חומר אחר או באמצעות כל מכל אחר.
ד.	בהודעה כאמור בסעיף קטן (ג) רשאי המפקח לקבוע את אופן פינוי האשפה, את מועדיו וכל הוראה אחרת הדרושה להסדרת האשפה.
ה.	לא ישים אדם ולא ישאיר כל אשפה, שקית או מכל שהותקנו כאמור בסעיפים קטנים (א), (ב) או (ג), ולא ישאיר אשפה מחוץ לכלי האשפה.
ו.	לא ישים אדם לתוך כלי אשפה שהותקן כאמור בסעיף קטן (א) או לתוך שקית או מכל כאמור בסעיפים קטנים (ב) או (ג), זבל, מי שופכין, פסולת של מפעל או פסולת בנין, חמרים נוזלים, דליקים, חתיכות ברזל או אבנים העלולות לקרוע או להשחית את כלי הקיבול.

29. 	א.	המחזיק במכלאה או במפעל חייב להתקין כלי אשפה נפרדים ומיוחדים לזבל או אשפה של מפעל, לפי הענין, במספר ובמקומות שיקבע המפקח ובהתאם להוראותיו, לתקנם או להחליפם באחרים בהתאם לדרישת המפקח ובתוך הזמן שיקבע, ולהחזיקם במצב נקי.
ב.	הוראות סעיף 28)ג) [endnoteRef:24] ו-(ד) יחולו על זבל ועל אשפה של מפעל, לפי הענין. [24:  כך נכתב במקור.] 


30. 	א.	מפקח רשאי, בהודעה , לדרוש מבעל נכס שיתקין ביתן אשפה או יתקנו.
ב.	בעל נכס שנדרש להתקין ביתן אשפה כאמור בסעיף קטן (א) חייב להתקינו באופן, בצורה ובמקום שיקבע המפקח ובהתאם להוראות ובתוך הזמן שקבע, הכל כאמור בהודעה.

31. 	א.	בעל נכס או המחזיק בו חייב להחזיק ביתן אשפה  במצב נקי ותקין להנחת דעתו של המפקח.
ב.	מפקח רשאי לדרוש בהודעה , שיותקן בביתן אשפה או בסמוך לו ברז המחובר לרשת המים של הבית ומתחתיו בריכה המחוברת לרשת הביוב של הבית.

32. 	א.	לא יפנה אדם, פרט לעובד מועצה או מי שמינתה המועצה לעשות כן, לא יעביר ולא יוביל אשפה או זבל מכל נכס, אלא לפי היתר מאת ראש המועצה ובהתאם לתנאי ההיתר.
ב.	בהיתר שניתן לפי סעיף קטן (א) ייקבעו - 
1.	השעות שבהן מותר להוציא או להוביל אשפה או זבל;
2.	המקומות שאליהם יובלו ויזרקו אשפה או זבל;
3.	דרכי ההוצאה וההובלה וכן אמצעי ההובלה, צורתם, גדלם ומבנם.
4.	תקופת ההיתר.
ג.	ראש המועצה רשאי לתת היתר לפי סעיף קטן (א) , לסרב לתיתו, לבטלו, להתלותו להתנות בו תנאים, להוסיף עליהם או לשנותם.
ד.	בעד היתר כאמור בסעיף זה תשולם אגרה בשיעור שנקבע בתוספת השניה.
ה.	נמצא רכב מוביל ללא היתר, כאמור בסעיף קטן (א) , אשפה או זבל מנכס לכל מקום אחר,  רואים את בעל הרכב או מי שהרכב בשליטתו כאחראי אלא אם הוכיח שהוא, לא הוביל כאמור, ויודיע ברשות מי היה הרכב באותה שעה או שהרכב נלקח ללא הסכמתו.

33. 	בעל נכס או מחזיק בו חייב בהוצאת אשפת צמחים לפי אישור המפקח ובהתאם לתנאים שיקבע במודעה שתפורסם בלוח המודעות של העיריה לגבי ימי ואופן הפינוי.

34. 	אשפה, , זבל, פסולת בנין ואשפת צמחים שפונו בהתאם לסעיפים 32, 33 ו-36 יהוו רכושה של המועצה, זולת אם נקבע אחרת בהיתר או באישור שניתנו על פי הסעיפים האמורים.

35. 	א.	עובד המועצה או אדם שהמועצה מעסיקה לפינוי אשפה, זבל, פסולת בנין או אשפת צמחים רשאי להיכנס לכל נכס כדי לפנותם בהתאם להוראות חוק עזר זה.
ב.	בעל נכס, המחזיק בו או המנהל אותו, יאפשר לעובד המועצה או מי שפועל מטעמה גישה חפשית ותקינה ללא הפרעה לכלי אשפה שנקבעו לצורך הוצאת אשפה, זבל, פסולת בנין או אשפת צמחים.

36. 	א.	אחד או יותר מאלה: בעל נכס, מחזיקו, האחראי לביצוע עבודות הבניה או ההריסה, חייבים בפינוי פסולת בנין.
ב.	פינוי פסולת בנין ייעשה על פי אישור ראש המועצה או המפקח ובהתאם לתנאים שקבע.

37. 	א.	בעד פינוי אשפה ע"י המועצה, ישלם מחזיק ששוחרר או קיבל פטור על פי דין מתשלום ארנונה כללית, למועצה אגרה שנתית בשיעור 1/3 מסכום הארנונה הכללית שהיה חייב בתשלומה אלמלא השחרור או הפטור כאמור;
ב.	המועצה רשאית להפחית אגרה או לוותר עליה מחמת ענין של האדם המשוחרר מארנונה.

38. 	בעד פינוי אשפה של מפעל ישלם המחזיק במפעל למועצה אגרה בשיעור שנקבע בתוספת השלישית בנוסף לאגרת פינוי אשפה לפי סעיף 37.

פרק ה': פינוי חפצים מיושנים

39. 	לא יזרוק אדם, לא ישאיר, לא יניח, לא יחזיק ולא ירשה לזרוק, להשאיר, להניחאו[endnoteRef:25] להחזיק חפצים מיושנים במקום ציבורי או פרטי, אלא אם דרוש לעשות כן להעברתו או לתיקונו של אותו חפץ מיושן, ולא יותר מן הזמן הסביר הדרוש לכך. [25:  כך נכתב במקור.] 


40. 	כל אחד מאלה חייב בפינוי החפצים המיושנים ממקום ציבורי או פרטי למקום שקבע ראש המועצה ושצויין בהודעת ראש המועצה:
1.	אדם המוכר , המרכיב או המספק חפצים שמחליפים חפצים ישנים;
2.	בעלם של חפצים מיושנים;
3.	כל מי שברשותו חפצים מיושנים;

פרק ו': שמירת הסדר והנקיון בגנים


41. 	בפרק זה "מפקח" - לרבות מי שראש המועצה מינהו להיות שומר בגן.

42. 	לא יימצא אדם בגן בשעות שהכניסה לגן נאסרה, כמפורט הודעה המוצגת בגן או בכניסה אליו.

43. 	לא ייכנס אדם למקום נטיעות גדור הנמצא בגן, אלא ברשות ראש המועצה או המפקח בהתאם להוראותיו.

44. 	לא יפריע אדם לבעלי חיים שאינם בבעלותו או שהם בבעלות המועצה מלהלך, לעוף, או לשוט בגן.	

לא יטריד אדם בעל חיים, לא יקח ולא ינסה לקחת אותו או את ביציו ולא ישים אדם למלכודת[endnoteRef:26] לבעל החיים. [26:  כך נכתב במקור.] 


45. 	לא יקטוף אדם, לא יעקור, לא יגדע ולא ישחית כל צמח בגן, אלא אם הרשהו לכך ראש המועצה או המפקח ובהתאם לתנאי ההרשאה.

46. 	א.	לא ידרוך אדם, לא  טפס ולא ירשה לדרוך או לטפס על דשא, צמח או מקום נטיעות אלא בהתאם להוראות ראש המועצה שנקבעו בהודעה המוצגת במקום.
ב.	לא ידרוך אדם, לא יטפס ולא ירשה לדרוך על גדר, משוכה, שער או סורג שבתוך גן או הגודרים אותו.
ג.	לא ישבור אדם, לא ישחית ולא ירשה לשבור או להשחית גדר, משוכה, שער או סורג בתוך גן.
ד.	לא יהלך אדם גן אלא בשיבילם[endnoteRef:27] או בשטחים שנקבעו לכך. [27:  כך נכתב במקור.] 


47. 	לא יכניס אדם, לא ינהג ולא ישאיר אדם רכב בגן ללא היתר מראש המועצה או המפקח.

48. 	לא יעסוק אדם ברוכלות בגן, אלא אם הדבר הותר לו מפורשות ברשיון רוכלות שניתן לו.

49. 	לא ישחק אדם בגן אלא במשחקים, בתנאים ובמקומות שנקבעו לכך, סוגי המשחקים, התנאים והמקומות ייקבעו בידי ראש המועצה בהודעה שתוצג בגן.

50. 	לא יעשה אדם כל מעשה בגן שיש בו כדי לגרום סכנה, הפרעה, אי נוחות או נזק לכל אדם או שיש בו כדי להפר את הסדר בגן.

51. 	לא יקים אדם בגן רעש חזק, ממושך או חוזר ונשנה.

52. 	א.	לא יכניס אדם בעל חיים לתוך גן ולא יניחו להיכנס לתוכו, אלא אם הותר הדבר בהודעה שפורסמה בגן בידי ראש המועצה.
ב.	הותרה כניסת בעל חיים לגן כאמור בסעיף קטן (א), לא יניח אותו האדם ששמירתו עליו, להלך בלי השגחה וימנע אותו מלהפריע לאדם, לבעל החיים או לצמח או לפגוע בהם.

53. 	לא יקשרו[endnoteRef:28] אדם בעל חיים העלול לפגוע בצמח אל צמח, גדר, משוכה, שער או סורג שהוקמו בגן או ברחוב לשם הגנה על צמח, לא יעמיד לצידם בעל חיים ולא יניחו לעמוד לידם. [28:  כך נכתב במקור.] 


54. 	לא ירעה אדם בעל-חיים בגן אלא במקומות שקבע לכך ראש המועצה או המפקח לפי הסדר שקע.

55. 	א.	לא ישים אדם, לא יזרוק ולא יגרום ולא ירשה שאחר ישים או יזרוק בגן כל אשפה אלא בפחי האשפה שסיפקה לכך המועצה.
ב.	לא יחבוט אלא ינער אדם מרבד, שטיח, או דבר אחר בגן ולא ישטח בו בגדים או דברים אחרים לשם ייבושם או ניקויים.

56. 	א.	לא יקיים אדם בגן חגיגה, טכס, מופע, אסיפה וכיוצא באלה, אלא על פי היתר מראש ובכתב מאת ראש המועצה ובהתאם לתנאי ההיתר.
ב.	לא יתן ראש המועצה היתר כאמור אלא אם מבקש ההיתר קיבל כל רשיונות, היתרים ואישורים הדרושים לקיום האסיפה.

57. 	מפקח רשאי להרחיק מגן כל אדם העובר עבירה לפי הוראות חוק עזר זה, ובלבד שהתרה בו תחילה.

פרק ז': שימור רחובות

58. 	א.	1.	לא יעמיד אדם, לא יחנה ולא יתיר לאחר להעמיד או להחנות רכב אלא בכביש, למעט מקום שנאסר לחנות בו והאיסור מסומן ע"י תמרור או כל סימון אחר שנקבע בחוק.
2.	לא יניח אדם, לא ישאיר, לא יקים, לא יתלה, לא יטיל לרחוב ולא יבליט מעל לרחוב כל דבר העלול לגרום נזק לרחוב או להפריע לנקיון או לתנועת הציבור, בו אלא אם דרוש לעשות כן לטעינת הדבר או לפריקתו ותוך כדי פריקתו או טעינתו ולא יותר מן הזמן הסביר הדרוש לכך, אלא אם ניתן לכך היתר בכתב מאת ראש המועצה ובהתאם לתנאי ההיתר;
3.	לא יניח אדם, לא יתלה ולא ירשה להניח או לתלות בכל נכס, כל דבר באופן שיש בו סכנה שיפול לרחוב.
ב.	ראש המועצה או המפקח רשאי לדרוש בהודעה בכתב מאדם שעשה או שהרשה או שגרם לעשות דבר האסור לפי סעיף קטן (א), לסלק את מה שנעשה כך.

59. 	א.	לא יתלה אדם ולא ירשה לתלות כבסים ברחוב, במרפסת, בחלון, או בכל מקום אחר הפונה לרחוב, אלא במקום שנקבע וסומן בהיתר בניה, או אם קבע ראש המועצה או המפקח שלא ניתן לקיים איסור זה והתיר תליית כבסים במקום ובתנאים שפירט.
ב.	נמצאו כבסים או חפצים תלויים או מונחים בחזית בית רואים את המחזיק כאילו תלה או הניח את הכבסים או החפצים.

60. 	לא יכסה אדם, לא יחסום, לא ידרוך ולא יתיר לכסות או לחסום תעלה, שוחה א תא בקרה ברחוב, ולא ירשה לאחר לכסותם או לחסמם.

61. 	על אף האמור בסעיפים 58 ו-60 מותרת בניה ארעית לרגל חגיגות, טקסים או כל צורך מיוחד, לפי הרשאה בכתב מאת ראש המועצה ובהתאם לתנאים בהרשאה.

62. 	לא ישנה אדם רחוב ולא ירשה לאחר לשנותו אלא על פי היתר בכתב מאת המהנדס לתנאי ההרשאה.

63. 	א.	ראש המועצה רשאי לתת היתר להעמיד ברחוב כסאות, שולחנות או פרגודים לצרכי סעדה או בית קפה, שמשיות, מאזנים אוטומטיים, מצלמה אוטומטית, מכונה לייצור או מכירת גלידה או מיצים או כל מכונה אחרת או מכשיר אחר, וכן להצגת או המעדת[endnoteRef:29] עציצים, אדניות או פרחים בחזית חנות לפרחים. מתן ההיתר או סירוב לתיתו, קביעת תנאי נתינתו, התלייתו וביטולו נתונים לשיקול דעתו של ראש המועצה. [29:  כך נכתב במקור.] 

ב.	בעד היתר כאמור בסעיף קטן (א), תשולם אגרה בשיעור שנקבע בתוספת הרביעית.
ג.	היתר שניתן לפי סעיף זה יפקע ביום 31 בדצמבר לאחר נתינתו.
ד.	מי שניתן לו היתר חייב למלא אחר התנאים שבו.

64. 	א.	לא יכרה אדם ולא ירשה לאחר לכרות שוחה ברחוב אלא על פי היתר מכתב[endnoteRef:30] מאת ראש המועצה ובהתאם לתנאי ההיתר. [30:  כך נכתב במקור.] 

ב.	אדם הכורה שוחה ברחוב חייב -
1.	להחזיק את מקום השוה[endnoteRef:31] ולציינו בשלטי אזהרה וכן בדגלים אדומים ביום ובאורות אדומים בלילה; [31:  כך נכתב במקור.] 

2.לסתום את השוחה ולהחזיר את הרחוב למצבו הקודם מיד עם גמר העבודה או עם פקיעת תוקף ההיתר, הכל לפי התאריך המוקדם.
ג.	בעד היתר כאמור בסעיף קטן (א) תשולם אגרה בשיעור שנקבע בתוספת החמישית.

65. 	א.	לא יגרום אדם ולא ירשה לאחר לגרום נזק לרחוב.
ב.	אדם שעבר על הוראות סעיף קטן (א), חייב לתקן את הנזק באופן ובתנאים שיקבע ראש המועצה.
ג.	נגרם נזק לרחוב עקב חפירה בקרקע סמוכה לאותו רחוב, חייב החופר או בעל הקרקע לתקן את הנזק.

66. 	ראש המועצה או המפקח רשאי באמצעות כל אדם לסלק כל דבר הנמצא ברחוב בניגוד לסעיף 58 ולבצע כל עבודה המנויה 54 ו-63[endnoteRef:32]. סולק דבר כאמור או בוצעה עבודה כאמור רשאית המועצה לגבות מהאדם החייב בסילוק הסבר[endnoteRef:33] או בביצוע העבודה, את הוצאות הסילוק או הביצוע: תעודה מאת ראש המועצה על סכום ההוצאות תשמש ראיה לתוכנה. [32:  כך נכתב במקור.]  [33:  כך נכתב במקור.] 


67. 	א.	ראש המועצה או המפקחי[endnoteRef:34] רשאי לפי שיקול דעתו, בכל מקרה הנראה לו דחוף, לסלק כל מכשול ברחוב ולהרחיקו מהרחוב לכל מקום שייראה לו ולכן לבצע על[endnoteRef:35] עבודה הדרושה על- מנת לסלק את המכשול מרחוב, לכל מקום שייראה לו בין אם נמסרה הודעה לפי סעיף זה ובין אם לאו, ולהיכנס לשם כך בכל עת סבירה לכל מקום. [34:  כך נכתב במקור.]  [35:  כך נכתב במקור.] 

ב.	סילק ראש המועצה מכשול ברחוב או ביצע עבודה כאמור בסעיף קטן (א) רשאית המועצה לגבות מהאדם החייב בסילוק המכשול או בביצוע העבודה את הוצאות הסילוק או הביצוע.

68. 	הקים אדם בנין ברחוב או הניח מכשול ברחוב, רשאי ראש המועצה להסיר, להרוס או לפרק את הבנין או את המכשול ולהרחיקם מהרחוב לכל מקום שייראה לו.

פרק ח': בעלי חיים משוטטים

69. 	א.	לא יניח אדם לבעל חיים שבחזקתו להלך ברחוב ללא השגחה.
ב.	מצא ראש המועצה או מפקח בעל חיים ללא השגחה ברחוב או בגן רשאי הוא לשים את ידו עליו ולהחזיקו במקום שהועיד לכך ראש המעצה וחייב להודיע על כך לבעליו לשם החזרתו לידיו.
ג.	בעל חיים שראש המועצה או מפקח שם את ידו עליו ומחזיק בו לפי סעיף קטן (א), לא יוחזר לידי בעליו אלא לאחר שישולמו למועצה הוצאות החזקתו בשיעור של 10 שקלים לכל יום שהוא מוחזק.
ד.	לא יכניס אדם ולא יניח לבעל חיים, למעט כלב הנחיה, להיכנס לתוך בית קפה, מקום עינוג או לכלי רכב ציבורי.

פרק ט': ניקוי מדרכות בתים וחדרי מדרגות

70. 	בפרק זה - 
"בית" -	לרבות כל מבנה הבנוי על מגרש ולרבות כל בנין וכל חלק מהם, בין שהוא בנוי אבן, בטון, טיט, ברזל או עץ, ובין כל חומר אחר, וכולל בית משותף, בית דירה, בית עסק ובנין ציבורי בין שהם תפוסים בבנין שאינם תפוסים;
ולרבות שטח קרקע, עיקר שימושו עם הבית כחצר או כגינה או לכל צורך אחר של אותו בית;
"שיפוץ" -  לרבות כל תיקון, שיפור וחידוש של הבית וכולל עבודות צביעה, טיח, סיוד, ניקוי, סתימה,  מילוי, ציפוי, שינוי מקום צנרת חיצונית, ריצוף או תיקוני בניה, עבודות להגנה מפני חלודה, מפני רטיבות או מים וכן הריסה או סילוקו של דבר הפוגע במראה החזית של חלק מהבית וקירות חיצוניים של אותו חלק לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה;
"שיפוץ מקומי" - עבודות צביעה, טיח, סיוד, ניקוי, סתימה או מילוי, שינוי מקום צנרת חיצונית, עבודות להגנה מפני חלודה, מפני רטיבות או מים, וכן הריסה, או סילוק של דבר הפוגע במראה החזית של חלק מהבית וקירות חיצוניים של אותו חלק, לרבות הסרת מרזב המותקן על גבי קיר או חלק אחר של הבית הנשקפים אל רחוב או גינה;
"חזית קדמית" - כל חלק מבית או מבנה הנשקף אל רחוב או גינה, לרבות חלון, מרפסת, גדר, קיר תומך וכל קיר אחד.

71. 	בעל בית יחזיק את חזית הבית וחדר המדרגות שבו במצב נקי.

72. 	א.	ראש המועצה או המפקח רשאי לדרוש, בהודעה בכתב, מאת בעל בית לנקות את חזית ביתו ואת חדר המדרגות שבו לפי ההוראות שבהודעה או לעשות כל עבודה אחרת הדרושה לדעת ראש המועצה או המפקח, לניקיון חזית הבית וחדר המדרגות שבו, תוך הזמן הנקוב בהודעה.
ב.	לא ציית בעל הבית להודעה כאמור בסעיף קטן (א), רשאי ראש המועצה לבצע את העבודה כדרוש ולגבות את הוצאות הביצוע מאותו בעל.
ג.	תעודה מאת ראש המועצה על סכום ההוצאות תהווה ראיה לכאורה לדבר.

73. 	א.	הבעל והמחזיק של בית חייבים לשמור על המצב התקין והמראה הנאה של חזית הבית וחדר המדרגות.
ב.	הבעל או המחזיק בבית לא יתקין מרזב על גבי קיר או חלק אחר של בית הצופים על רחוב או גינה (להלן - קיר חזית)	
אולם מותר להתקין מרזב על גג הבית, ובלבד שהמים יזרמו כלפי מטה ולא על גבי קיר החזית.

74. 	א.	ראש המועצה או המהנדס רשאי מבעל בית,[endnoteRef:36] בהודעה בכתב, לבצע בחזית הבית עבודות שיפוץ כמפורט בהודעה. [36:  כך נכתב במקור.] 

ב.	ראש המועצה או המהנדס רשאי לדרוש ממחזיק בבית, בהודעה בכתב לבצע הבית[endnoteRef:37] או בחזית החלק שבו הוא מחזיק, עבודות שיפוץ מקומי, כמפורט בהודעה. [37:  כך נכתב במקור.] 

ג.	בהודעה לפי סעיפים קטנים (א) או (ב) רשאי ראש המועצה או המהנדס לקבוע תנאים, פרטים ודרכים לביצוע העבודות והתקופה שבה יש לבצען, וכן הוראות בנוגע לחמרים, לצבעים ולאופן ביצוע העבודות.

75. 	לא ישפץ אדם בית אלא על פי הודעת שיפוץ כאמור בסעיף 74 או לפי היתר מאת ראש המועצה או המהנדס, ובהתאם לתנאים  ולהוראות שנקבעו בהם.

76. 	א.	נדרש אדם בהודעה לבצע עבודות שיפוץ או שיפוץ מקומי ולא ביצען או לא השלימן תוך התקופה שנקבעה בהודעה, או ביצע עבודות ללא היתר, או ביצע עבודות שיפוץ הפוגמות בצורה החיצונית האחידה של הבית, או שיפוץ חזית בית שלא לפי התנאים וההוראות שנקבעו בהודעה או בהיתר, רשאי ראש המועצה לבצע את העבודות או להרוס, לשנות או לתקן את העבודות שנעשו, הכל לפי הענין, ולגבות מאת אותו אדם את ההוצאות שהוציאה המועצה לשם כך.
ב.	ביצע ראש המועצה עבודות שיפוץ בחזית בית משותף, רשאי הוא לגבות את ההוצאות מנציגות הבית או מבעלי הדירות בהתאם לשיעור המוטל עליהם לפי הוראות חוק עזר זה.
ג.	תעודה מאת ראש המועצה או המהנדס על סכום הוצאות הביצוע תהווה ראיה לכאורה לדבר.

77. 	א.	בהוצאות השיפוץ לפי חוק עזר זה ישאו -
1.	בבית משותף - בעלי הדירות לפי גודל שטח הרצפה של דירותיהם;
2.	בבית אחר - בעל הבית.
ב.	בהוצאות שיפוץ מקומי, כאמור בסעיף 74 (ב), ישא המחזיק.

פרק י': רכוש ציבורי

78. 	א.	לא יסיר אדם, לא ישחית, לא ילכלך, לא ישבור ולא יקלקל כל בנין, מיתקן רכוש או חפץ ששייך למועצה או הוקם ע"י המועצה או באישורה.
ב.	האמור בסעיף קטן (א) אינו חל על ראש המועצה או מי שפועל עפ"י הוראותיו.	

פרק יא': שונות

79. 	לא יפריע אדם לראש המועצה למהנדס או למפקח במילוי תפקידם לפי חוק עזר זה.

80. 	הממונה או האפוטרופוס על אדם שהוא למטה מגיל 13, ימנעוהו מלעשות מעשה האסור לפי חוק עזר זה.

81. 	מסירת הודעה או דרישה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר, במכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים מסירה כאמור תהא המסירה כדין אם הוצגה ההודעה או הדרישה במקום בולט באחד ממקומות[endnoteRef:38] האמורים או על הנכס שבו היא דנה, או הוכנסה לתיבת דואר הנושאת את שמו של האדם שאליו היא מכוונת, או פורסמה באחד העיתונים הנפוצים בתחום המועצה. [38:  כך נכתב במקור.] 


82. 	ראש המועצה, מהנדס, או מפקח רשאי להיכנס בכל עת סבירה לנכס או לכל מקום אחר בתחום המועצה, כדי לבדוק או לבקר את הנכס או מיתקן תברואה שבו, לעשות ולבצע כל הדרוש כדי לברר אם קוימו הוראות חוק עזר זה ולנקוט את כל הצעדים הדרושים לקיומן.

83. 	א.	כל הודעה לפי חוק עזר זה תכלול את התנאים, הפרטים והאופן לביצוע העבודה ואת המועד שבו יש לבצעה.
ב.	מי שנמסרה לו הודעה חייב לקיימה לכל פרטיה, להנחת דעתך[endnoteRef:39] של המפקח; תקפה של הודעה כאמור הוא עד למילויה. [39:  כך נכתב במקור.] 

ג.	לא קיים אדם את הודעת ראש המועצה או המפקח או ביצע את המפורט בהודעה שלא לפי התנאים, הפרטים והאופן המפורטים בה, להנחת דעתו של המפקח, רשאי ראש המועצה, לבצע את המפורט בהודעה ולגבות את הוצאות הביצוע מהאדם או מהאנשים שנמסרה להם ההודעה לפי חוק עזר זה, מכולם יחד או מכל אחד מהם לחוד, או לפי כל חלוקה אחרת שייקבע.
ד.	חשבון הוצאות חתום בידי ראש המועצה או בידי המהנדס וחשבון אגרות בהתאם לתוספות לחוק עזר זה יהווה הוכחה לכאורה בדבר גובה ההוצאות והאגרות.
ה.	בסעיף זה, "הודעה" - לרבות דרישה.

(תיקון התשנ"ב)
84. 	העובר על הוראה מהוראות חוק עזר זה, דינו קנס 900 שקלים חדשים ובמקרה של עבירה נמשכת, קנס של 36 שקלים חדשים לכל יום שבו נמשכת העבירה אחרי הרשעתו.

85. 	האמור בחוק עזר זה אינו פוטר מהחובה המוטלת על הבעל או על המחזיק בנכס או על כל אדם אחר על פי כל חיקוק אחר.

תוספת ראשונה 
(סעיף 26 (א) )

	אגרת ניקוי
	
	
	האגרה
 בשקלים חדשים

	1.
	בעד ניקוי מגרש - לכל 500 מ"ר או חלק מהם
	לפי חשבון

	2.
	בעד ניקוי חצר - לכל 500 מ"ר או חלק מהם.
	- " -

	3.
	בעד ניקוי מגרש - לכל 500 מ"ר או חלק מהם, כשיש צורך	 
להשתמש בטרקטור.
	
- " -

	4.
	בעד סילוק פסולת ע"י משאית - לכל משאית
	- " -

	5.
	בעד ניקוי חצר של מפעל, בית מלאכה או חנות - לכל 1 מ"ר, 	
לחודש או חלק ממנו.
	
- " -




תוספת שניה
היתר פינוי אשפה
בעד היתר כאמור בסעיף 32(ד) 



תוספת שלישית
(סעיף 38 
אגרה בעד פינוי של מפעל

	1. 
	היה פינוי ע"י המועצה באמצעות כלי אשפה של מפעל, בין שכלי האשפה מלא ובין שאינו מלא
	לפי חשבון

	
	א.
	בעד פינוי כל כלי אשפה בקיבולת עד 1,500 ליטר
	- " -

	
	ב.
	בעד פינוי כל כלי אשפה בקיבולת מעל 1,500 ליטר עד 6,000 ליטר
	- " -

	
	ג.
	בעד פינוי כל כלי אשפה בקיבולת מעל 6,000 ליטר (10,000 ליטר
	- " -



תוספת רביעית
(סעיף 64 (ב) ) 


	בעד היתר
	האגרה בשקלים חדשים לשנה

	1.
	להעמיד שולחנות על מדרכה -
	

	
	בעד 4 השולחנות הראשונים 
	50 ש"ח

	
	בעד שולחן נוסף 
	10 ש"ח

	
	
	

	2.
	להעמיד כסאות על מדרכה -
	

	
	בעד 16  הכסאות הראשונים
	50 ש"ח

	
	בעד כל כסא נוסף
	10 ש"ח

	
	
	

	3.
	להעמיד מכונות לייצור גלידה, או למכירת פלאפל   מיצים לכל מכונה
	200 ש"ח

	
	
	

	4.
	להעמיד מאזניים אוטומטיים או כל מכונה או מכשיר אחר, לכל מכונה או מכשיר
	100 ש"ח

	
	
	

	5.
	להצגת או העמדת עציצים, אדניות או פרחים ברחוב בחזית החנות לפרחים
	100 ש"ח




תוספת חמישית
(סעיף 64 (ג) )

	בעד היתר לפתיחת שוחות
	האגרה בשקלים עפ"י חשבון המנהל





שלמה קטן
ראש המועצה המקומית 
אלפי מנשה

נתאשר,  2.5.1986

שלמה עמר, הממונה






